ส่วนที่ 1

ข้อมูลสรุป (Executive Summary)

บริษัท ทีดับบลิวแซด คอร์ปอเรชั่น จำกัด (มหาชน) (“บริษัท”)
ก่อตั้งจากประสบการณ์การเป็นผู้จำหน่ายโทรศัพท์เคลื่อนที่และอุปกรณ์สื่อสาร
ของนายพุทธชาติและนางปิยะนุช รังคสิริ ซึ่งเป็นผู้ที่ริเริ่มการเปิดร้านจำหน่ายโทรศัพท์
เคลื่อนที่เป็นรายแรกในศูนย์การค้ามาบุญครอง ต่อมาในวันที่ 22 ธันวาคม 2536
จึงจดทะเบียนจัดตั้งเป็นบริษัท พี.ซี.คอมมู นิเคชั่น แอนด์ ทรานสปอร์ต จำกัด
ด้วยทุนจดทะเบียนเริ่มแรกจํานวน 1,000,000 บาท
โดยมีวัตถุประสงค์หลักในการประกอบธุรกิจเป็นผู้จำหน่ายโทรศัพท์เคลื่อนที่และอุปกรณ์สื่อสาร
และเปลี่ยนชื่อเป็น บริษัท ทีดับบลิวแซด คอร์ปอเรชั่น จำกัด ในปี 2547
จากการที่ผู้บริหารมีประสบการณ์ ความสามารถและมีความชำนาญในธุรกิจสื่อสารโทรคมนาคม
ส่งผลทำให้บริษัทสามารถขยายธุรกิจได้อย่างต่อเนื่องทั้งในด้านการขายปลีกและการขายส่ง
โดยปัจจุบันบริษัทมีตัวแทนจำหน่ายกว่า 400 รายทั่วประเทศ และมีสาขาทั้งหมดจำนวน 37
แห่งซึ่งส่วนใหญ่ตั้งอยู่ใน Prime Area ทั่วกรุงเทพมหานคร โดยแบ่งเป็นสาขาภายใต้ชื่อ
“Telewiz” 22 สาขา ภายใต้ชื่อ “Telewiz Express” 2 สาขา ภายใต้ชื่อ “TWZ Shop” 9
สาขา ภายใต้ชื่อ “M Shop” 1 สาขา ภายใต้ชื่อ “Nokia Shop” 1 สาขา ภายใต้ชื่อ “
1-2-Call! Shop” 1 สาขา และภายใต้ชื่อ “ TWZ Mobile Solution” อีก 1 สาขา
โดยมีรายละเอียดดังต่อไปนี้

  -------------- ----------------------------- ----------------------------
  ชื่อร้าน          สถานที่ตั้ง                       

  TELEWIZ        1. ห้อง 333/1 ชั้น 3             12. ห้อง 2004-2006 ชั้น 2
                 ศูนย์การค้าเซ็นทรัลซิตี้ปิ่นเกล้า        ชินวัตรทาวเวอร์ 3

                 2. ห้อง 305 ชั้น 3               13. ห้อง 2121B ชั้น G ไทยพาณิชย์
                 ศูนย์การค้าเซ็นทรัลพระราม 3        ปาร์ค พลาซ่า

                 3. ชั้น 1 เทสโก้ โลตัส            14. ห้อง 2048A ชั้น 2F
                 สาขาแจ้งวัฒนะ                   ศูนย์การค้าแฟชั่นไอส์แลนด์

                 4. ชั้น 2 เทสโก้ โลตัส สาขาสุขุมวิท  15. ห้อง 509A ชั้น 5
                 50                            ศูนย์การค้าเซ็นทรัลซิตี้บางนา

                 5. ชั้น 2 เทสโก้ โลตัส สาขาหลักสี่   16. ห้อง 324 ชั้น 3
                                               ศูนย์การค้าเซ็นทรัลพระราม 3

                 6. ชั้น 1 เทสโก้ โลตัส            17. ชั้นใต้ดิน ศูนย์การค้า บิ๊กซี
                 สาขารัตนาธิเบศร์                 ซูเปอร์เซ็นเตอร์ สาขาบางนา

                 7. ชั้น 2 เทสโก้ โลตัส สาขาพระราม 18. ห้อง A1 ชั้น 5
                 3                             ศูนย์การค้าเซ็นทรัลซิตี้บางนา

                 8. ชั้น 2 เทสโก้ โลตัส            19. ห้อง 441/2 ชั้น 4
                 สาขาบางนาตราด                 ศูนย์การค้าเซ็นทรัลซิตี้ปิ่นเกล้า

                 9. ชั้น 1 เทสโก้ โลตัส            20. มหาวิทยาลัยเกษตรศาสตร์
                 สาขาศรีนครินทร์                  อาคารจอดรถงามวงศ์วาน 1

                 10. ห้อง 309/1 ชั้น 3            21. ห้อง 225 ชั้น 2
                 ศูนย์การค้าเซ็นทรัลพลาซ่ารามอินทรา   ศูนย์การค้าเซ็นทรัลพลาซ่า พระราม 2

                 11. ห้อง 336/3 ชั้น 3            22. ชั้น 2 ศูนย์การค้าเซ็นทรัลพลาซ่า
                 ออลซีซันส์คอมเพล็กซ์               พระราม 2

  TELEWIZ        1. ห้อง A115,122,126           2. ห้อง IT 05 ชั้น 2
  EXPRESS        ตลาดบองมาร์เช่                  ศูนย์การค้าเซ็นทรัล พระราม 2

  TWZ SHOP       1. ห้อง 2068 ชั้น 2F             6. ห้อง PLZ.3 ITSO68 ชั้น 3
                 ศูนการค้าแฟชั่นไอส์แลนด์            ศูนย์การค้าฟิวเจอร์ปาร์ครังสิต

                 2. ห้อง G08 ชั้น G               7. ห้อง A-16 อาคารไอทีสแควร์
                 ศูนย์การค้าเซ็นทรัลพลาซ่า ลาดพร้าว   หลักสี่

                 3. ห้อง G144 ชั้น G              8. ห้อง K-C 401 ชั้น 4
                 ศูนย์การค้าเซ็นทรัลพลาซ่า ลาดพร้าว   ศูนย์การค้าเซ็นทรัลเวิลด์

                 4. ห้อง 244 ชั้น 2               9. ชั้น 2 ตึกคอมโฆษะ ขอนแก่น
                 ศูนย์การค้าเซ็นทรัลพลาซ่า ลาดพร้าว   

                 5. ห้อง 329/2 ชั้น 3             
                 ศูนย์การค้าเซ็นทรัล พระราม 3       

  M SHOP         1. ห้อง G11 ชั้น G               
                 ศูนย์การค้าเซ็นทรัลพลาซ่า ลาดพร้าว   

  NOKIA SHOP     1. ห้อง 517A ชั้น 5              
                 สูนย์การค้าเซ็นทรัลซิตี้บางนา         

  1-2-CALL SHOP  1. ห้อง 334 ชั้น 3               
                 ศูนย์การค้าเซ็นทรัลซิตี้ปิ่นเกล้า        

  TWZ MOBILE     1. ห้อง 241 ชั้น 2               
  SOLUTION       ศูนย์การค้าเซ็นทรัล พระราม 2       
  -------------- ----------------------------- ----------------------------

บริษัทได้รับสิทธิแฟรนไชส์ร้านเทเลวิซจาก บมจ. แอดวานซ์ อินโฟร์ เซอร์วิส (“AIS”) ตั้งแต่ปี
2537 จนถึงปัจจุบันเป็นเวลากว่า 10 ปี
ทั้งนี้บริษัทได้รับรางวัลดีเด่นด้านการขายและงานบริการจาก AIS อย่างต่อเนื่องทุกปี
ทำให้บริษัทได้รับการสนับสนุนจาก AIS เป็นอย่างดี ทั้งในด้านการจัดโปรโมชั่น
การส่งเสริมการขายต่างๆ จากการเป็นพันธมิตรทางธุรกิจที่ดีมาโดยตลอด

จากการที่บริษัทมีศักยภาพในการจัดจำหน่ายโทรศัพท์เคลื่อนที่ และมีความมั่นคงทางด้านการเงิน
บริษัทจึงได้รับการแต่งตั้งให้เป็นผู้จัดจำหน่าย (Distributor)
จากผู้ผลิตโทรศัพท์เคลื่อนที่ชั้นนำต่างๆ ได้แก่ BenQ-Siemens Corporation, Sony Ericsson
Mobile Communications International AB, Lenovo Mobile Communication
Technology Ltd. และ Amoi Electronics Co., Ltd.
รวมทั้งได้รับการแต่งตั้งเป็นผู้จัดจำหน่ายโทรศัพท์เคลื่อนที่ Dmobo ซึ่งเป็นโทรศัพท์เคลื่อนที่ของ
Disney เพียงรายเดียวในประเทศไทย นอกจากนี้เพื่อเพิ่มความหลากหลายในผลิตภัณฑ์ของบริษัท
และสามารถตอบสนองความต้องการของลูกค้าได้อย่างเต็มที่
บริษัทยังเป็นตัวแทนจําหน่ายโทรศัพท์เคลื่อนที่ให้กับผู้จัดจำหน่ายอีกจำนวน 3 บริษัท ประกอบด้วย
บริษัท ดิจิตอลโฟน จำกัด บริษัท เอ็มลิ้งค์ เอเชีย คอร์ปอเรชั่น จํากัด (มหาชน) และบริษัท
สามารถ ไอ-โมบาย จํากัด (มหาชน) รวมทั้งมีการซื้อเพิ่มเติมจากผู้จัดจำหน่ายรายอื่น เช่น บริษัท
ทีเอ ออเรนจ์รีเทล จำกัด บริษัท ยูไนเต็ด ดิสทริบิวชั่น บิซซิเนส จำกัด

เพื่อเป็นการรองรับการขยายธุรกิจในอนาคต ในปี 2548 บริษัทจึงได้มีการเพิ่มทุนจดทะเบียน เป็น
240 ล้านบาท และแปรสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์แห่งประเทศไทย
ซึ่งตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียนในกลุ่มเทคโนโลยีหมวดสื่อสาร
และใช้ชื่อย่อในการซื้อขายหลักทรัพย์ว่า “TWZ” และเริ่มซื้อขายในตลาดหลักทรัพย์ได้ตั้งแต่วันที่ 18
พฤศจิกายน 2548 เป็นต้นมา

ปัจจัยความเสี่ยงที่สำคัญ

จากการที่บริษัทได้รับสิทธิในการจำหน่ายสินค้าและให้บริการต่างๆ
ภายใต้เครื่องหมายการค้าและชื่อทางการค้าว่า เทเลวิซ จาก AIS
โดยได้รับสิทธิในการเปิดร้านเทเลวิซจำนวน 22 สาขาและเทเลวิซ เอ็กซ์เพรส จำนวน 2 สาขา
บริษัทจึงมีความเสี่ยงหากถูกบอกเลิกสัญญาให้สิทธิจาก AIS อย่างไรก็ตาม
จากการที่สถานที่ตั้งสาขาเทเลวิซของบริษัทส่วนใหญ่อยู่ใน Prime Area ดังนั้น
ถึงแม้จะถูกยกเลิกสัญญาให้สิทธิดังกล่าว บริษัทก็สามารถเปิดดำเนินการร้านค้าในชื่อร้าน TWZ Shop
เพื่อจำหน่ายสินค้าและให้บริการได้โดยทันที นอกจากนี้
โครงสร้างรายได้ส่วนใหญ่ของบริษัทเป็นรายได้จากการขายส่งสินค้า
ทำให้ผลกระทบที่อาจเกิดขึ้นจากการถูกบอกเลิกสัญญาส่งผลต่อผลประกอบการของบริษัทไม่มากนัก
ในขณะเดียวกัน บริษัทจำหน่ายเฉพาะซิมการ์ดของระบบ Digital GSM Advance และระบบ
Digital GSM 1800 และ ผลิตภัณฑ์ 1-2-Call! ซึ่งดำเนินการโดย AIS เท่านั้น
บริษัทจึงมีความเสี่ยงจากการพึ่งพิงผู้ให้บริการโทรศัพท์เคลื่อนที่รายดังกล่าว
รวมทั้งอาจมีความเสี่ยงในเรื่องของการแข่งขันจากผู้ให้บริการรายอื่น เช่น บริษัท โทเทิ่ล แอ็คเซ็ส
คอมมูนิเคชั่น จำกัด (มหาชน) และ บริษัท ทรูมูฟ จำกัด เป็นต้น แต่เนื่องจาก AIS
เป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย
รวมทั้งยังมีแผนการลงทุนในการขยายเครือข่ายการให้บริการที่ครอบคลุมในหลายพื้นที่อย่างต่อเนื่อง
และมีการจัดกิจกรรมส่งเสริมการขายและการประชาสัมพันธ์อย่างสม่ำเสมอ ซึ่งจะส่งผลทำให้ AIS
สามารถรักษารวมทั้งเพิ่มส่วนแบ่งทางการตลาดได้ อันจะช่วยให้ยอดจำหน่ายซิมการ์ด และผลิตภัณฑ์
1-2-Call! ของบริษัทเพิ่มขึ้นตามไปด้วย

และจากการที่โทรศัพท์เคลื่อนที่เป็นผลิตภัณฑ์ที่มีการเปลี่ยนแปลงเทคโนโลยีอย่างรวดเร็ว
ผู้ผลิตจึงต้องทำการพัฒนาและออกสินค้ารุ่นใหม่ๆ ให้ตรงกับความต้องการของลูกค้าอยู่ตลอดเวลา
บริษัทจึงอาจประสบปัญหาในเรื่องสินค้าที่มีอยู่อาจเสื่อมความนิยมและล้าสมัย
ทำให้บริษัทไม่สามารถจำหน่ายสินค้าดังกล่าวได้
บริษัทจึงอาจมีความจำเป็นที่จะต้องปรับลดราคาขายของสินค้ารุ่นดังกล่าวเพื่อให้ทันกับตลาดและสามารถแข่งขันได้
แต่เนื่องจากผู้บริหารของบริษัทประกอบธุรกิจจำหน่ายโทรศัพท์เคลื่อนที่มาเป็นระยะเวลานานกว่า 15
ปี ทำให้มีความเข้าใจถึงภาวะอุตสาหกรรมโทรศัพท์เคลื่อนที่เป็นอย่างดี
ผู้บริหารของบริษัทจึงให้ความสำคัญในการคัดเลือกยี่ห้อและรุ่นของสินค้าที่จะนำมาจำหน่ายอย่างระมัดระวัง
ในขณะเดียวกัน บริษัทก็มีการบริหารสินค้าคงคลังอย่างมีประสิทธิภาพ ด้วยระบบ Inventory
Online ที่เชื่อมโยงข้อมูลสินค้าคงคลังของทุกสาขา สามารถตรวจเช็คสินค้าคงคลังได้ในทันที
ส่งผลทำให้บริษัทสามารถระบายสินค้าได้รวดเร็วก่อนที่สินค้าที่มีอยู่จะเสื่อมความนิยม
และจากการเจริญเติบโตอย่างรวดเร็วของธุรกิจจำหน่ายโทรศัพท์เคลื่อนที่และอุปกรณ์เสริมต่างๆ
ทำให้ธุรกิจจำหน่ายโทรศัพท์ เคลื่อนที่มีการแข่งขันรุนแรงขึ้นโดยเฉพาะการแข่งขันด้านราคาสินค้า
แต่จากการที่บริษัทเป็นร้านตัวแทนจำหน่ายพันธมิตรของ AIS
ประกอบกับการที่บริษัทมีสินค้าที่ให้บริการแก่ลูกค้าที่หลากหลาย
การมีช่องทางการจำหน่ายที่ครอบคลุมและทั่วถึงทั้งในส่วนของการขายปลีกโดยมีสาขาซึ่งส่วนใหญ่ตั้งอยู่ใน
Prime Area ทั่วกรุงเทพมหานคร และมีตัวแทนจำหน่ายกว่า 400 แห่งทั่วประเทศ
มีศูนย์บริการที่มีคุณภาพและครบวงจร
รวมทั้งการที่ผู้บริหารมีความเข้าใจกลไกตลาดและความต้องการของลูกค้าเป็นอย่างดี
ทำให้บริษัทเชื่อมั่นว่าบริษัทมีความพร้อมและสามารถที่จะแข่งขันกับผู้ประกอบการอื่นๆ
ในอุตสาหกรรมได้อย่างเต็มที่

นอกเหนือจากความเสี่ยงดังที่กล่าวข้างต้นแล้ว
บริษัทยังมีความเสี่ยงจากการพึ่งพิงผู้จำหน่ายสินค้ารายใหญ่ ความเสี่ยงจากอัตราแลกเปลี่ยน
ความเสี่ยงเกี่ยวกับสัญญาเช่าพื้นที่ ความเสี่ยงจากการที่บริษัทมีผู้ถือหุ้นรายใหญ่เกินกว่าร้อยละ 50
และความเสี่ยงจากการพึ่งพิงผู้บริหารหลักซึ่งเป็นผู้ถือหุ้นใหญ่ของบริษัท
ซึ่งผู้ลงทุนสามารถอ่านรายละเอียดในส่วนที่ 2 ข้อ 1 เรื่องปัจจัยความเสี่ยง

สรุปฐานะการเงินและผลการดำเนินงาน

ในระยะเวลา 3 ปีที่ผ่านมา
รายได้ของบริษัทเพิ่มขึ้นอย่างต่อเนื่องซึ่งเป็นการขยายตัวตามภาวะอุตสาหกรรมโทรศัพท์ เคลื่อนที่
โดยเพิ่มจาก 1,908.80 ล้านบาท ในปี 2547 เป็น 2,910.52 ล้านบาท ในปี 2548 และเป็น
3,484.53 ล้านบาท ในปี 2549 หรือคิดเป็นอัตราการเติบโตร้อยละ 52.48 และร้อยละ 19.72
ตามลำดับ โดยรายได้ปี 2549 ประกอบด้วย
รายได้จากการขายซึ่งเป็นรายได้จากการขายโทรศัพท์เคลื่อนที่ อุปกรณ์เสริม และบัตรเติมเงิน
คิดเป็นสัดส่วนร้อยละ 96.08
รายได้ค่าสนับสนุนการขายซึ่งเป็นรายได้ที่บริษัทได้รับจากผู้ผลิตโทรศัพท์เคลื่อนที่ที่แต่งตั้งบริษัทเป็นผู้จัดจำหน่าย
รวมทั้งส่วนแบ่งรายได้จากการให้ บริการดูแลลูกค้าองค์กรของ AIS
และการสนับสนุนการจดทะเบียนซิมการ์ดจาก AIS คิดเป็นสัดส่วนร้อยละ 2.41
รายได้จากการให้บริการซึ่งเป็นรายได้จากศูนย์บริการ รายได้ค่าชดเชยอะไหล่ในภาวะรับประกัน
รายได้ค่าบริการตรวจเช็ค/ซ่อมเครื่องนอกประกัน รายได้ค่าธรรมเนียมการให้บริการของ AIS
รายได้ค่าบริการเคาน์เตอร์เซอร์วิส และรายได้ค่าบริการบัตรเงินสด คิดเป็นสัดส่วนร้อยละ 1.28
และรายได้อื่นๆ คิดเป็นสัดส่วนร้อยละ 0.23 ของรายได้ทั้งหมด
โดยบริษัทมีศักยภาพในการดำเนินธุรกิจเพิ่มมากขึ้นเรื่อยๆ
จากการที่บริษัทหันมาเน้นการขายส่งเพิ่มขึ้นทำให้สามารถบริหารต้นทุนสินค้าได้ต่ำลง
ทั้งจากการเป็นผู้จัดจำหน่ายโดยตรงให้แก่ผู้ผลิตโทรศัพท์เคลื่อนที่ชั้นนำ
รวมทั้งการได้รับส่วนลดจากการซื้อปริมาณมาก (Volume Discount)
และการซื้อสินค้าเป็นเงินสดมากขึ้นเพื่อให้ได้ส่วนลดจากการซื้อเงินสด
ทำให้อัตรากำไรขั้นต้นของบริษัทเพิ่มขึ้นจากร้อยละ 5.52 ในปี 2547 เป็นร้อยละ 7.02
และร้อยละ 6.93 ในปี 2548 และปี 2549 ตามลำดับ นอกจากนี้
บริษัทยังมีความสามารถในการควบคุมค่าใช้จ่ายในการขายและบริหารได้อย่างมีประสิทธิภาพมากขึ้น
จากเหตุผลดังกล่าวข้างต้นทำให้บริษัทมีกำไรสุทธิเพิ่มขึ้นจากจำนวน 58.07 ล้านบาท ในปี 2547
เป็นจำนวน 103.46 ล้านบาทในปี 2548 และจำนวน 124.41 ล้านบาทในปี 2549

สินทรัพย์รวมของบริษัท ณ สิ้นปี 2549 มีจำนวน 1,213.22 ล้านบาท เพิ่มขึ้นร้อยละ 18.71 จากปี
2548 โดยประกอบด้วยสินทรัพย์หมุนเวียนคิดเป็นสัดส่วนร้อยละ 80.10
และสินทรัพย์ไม่หมุนเวียนร้อยละ 19.90 โดยสินทรัพย์หมุนเวียนหลักของบริษัท ได้แก่ สินค้าคงเหลือ
และลูกหนี้การค้า คิดเป็นสัดส่วนร้อยละ 44.39 และร้อยละ 24.38 ของสินทรัพย์รวมปี 2549
สำหรับสินทรัพย์ไม่หมุนเวียนของบริษัทมีสัดส่วนค่อนข้างน้อย
เนื่องจากบริษัทประกอบธุรกิจซื้อมาขายไป โดย ณ สิ้นปี 2549
ประกอบด้วยเงินฝากประจำที่ติดภาระค้ำประกัน ที่ดิน อาคารและอุปกรณ์ และสิทธิการเช่า
คิดเป็นสัดส่วนร้อยละ 14.43 ร้อยละ 2.27 และร้อยละ 1.68 ของสินทรัพย์รวมปี 2549
ตามลำดับ และ ณ สิ้นปี 2549 บริษัทมีหนี้สินจำนวน 623.45 ล้านบาท
คิดเป็นอัตราการเพิ่มขึ้นร้อยละ 25.59 จากปี 2548
การเพิ่มขึ้นของหนี้สินดังกล่าวเป็นผลมาจากการเพิ่มขึ้นของเงินเบิกเกินบัญชี
และเจ้าหนี้ทรัสต์รีซีทซึ่งใช้สำหรับการซื้อสินค้าจากผู้ผลิตโทรศัพท์เคลื่อนที่ชั้นนำจากต่างประเทศ
ในขณะที่ส่วนของผู้ถือหุ้นของบริษัทเท่ากับ 589.77 ล้านบาท คิดเป็นอัตราการเพิ่มขึ้นร้อยละ 12.26
จากปี 2548 อันเป็นผลมาจากการเพิ่มขึ้นของกำไรสุทธิในปี 2549
ทำให้อัตราส่วนหนี้สินต่อส่วนของผู้ถือหุ้นของบริษัทเท่ากับ 1.06 เท่า